పద్మిని (నటి)

పద్మిని ప్రముఖ సినిమా నటి, నర్తకి. ఈమె భరతనాట్యంలో శిక్షణ తీసుకుంది. ఈమె, ఈమె సోదరీమణులు లలిత, రాగిణి ముగ్గురూ కలిసి ట్రావన్‌కోర్ సిస్టర్స్గా ప్రసిద్ధి చెందారు. 
విశేషాలు
ఈమె 1932, జూన్ 12వ తేదీన జన్మించింది. ఈమె తొలిసారి తన 14వయేట కల్పన అనే హిందీ సినిమాలో నర్తకిగా నటించింది. తరువాత 30 సంవత్సరాలు తెలుగు, తమిళ, హిందీ, మళయాల భాషలలో సుమారు 250 సినిమాలలో నటించింది. ఈమె శివాజీ గణేశన్, ఎం.జి.రామచంద్రన్, ఎన్.టి.రామారావు, రాజ్‌ కపూర్, షమ్మీ కపూర్, ప్రేమ్‌ నజీర్, రాజ్‌కుమార్, జెమినీ గణేశన్ వంటి పెద్ద నటులతో కలిసి నటించింది. ఎక్కువగా శివాజీ గణేశన్‌తో 59 చిత్రాలలో నటించిందిటాలీవుడ్ టైమ్స్‌లో పద్మిని వివరాలు.

ఈమె అమెరికాలో స్థిరపడిన రామచంద్రన్ అనే డాక్టరును 1961లో వివాహం చేసుకుని తాత్కాలికంగా నటనకు విరామం ఇచ్చి కుటుంబ జీవితంపై, భరతనాట్యంపై దృష్టిని కేంద్రీకరించింది. 1977లో న్యూ జెర్సీలో శాస్త్రీయ నృత్యశిక్షణ కొరకు పద్మిని స్కూల్ ఆఫ్ ఫైన్ ఆర్ట్స్ అనే పేరుతో ఒక డ్యాన్స్ స్కూలును ప్రారంభించింది. ప్రస్తుతం ఈ స్కూలు అమెరికాలోని భారత శాస్త్రీయ నృత్య శిక్షణా సంస్థలలో అతి పెద్దదిగా పేరుపొందింది. సినిమా నటి శోభన ఈమె మేనకోడలు.

ఈమె చెన్నై లోని ఒక ప్రైవేటు ఆసుపత్రిలో చికిత్స పొందుతూ 2006, సెప్టెంబరు 24 తేదీన గుండెపోటుతో మరణించింది.

 తెలుగు సినిమాల జాబితా
ఈమె నటించిన తెలుగు చలనచిత్రాల పాక్షిక జాబితా:
 విడుదలైన సంవత్సరం  సినిమా పేరు  ఇతర నటులు  దర్శకుడు 1950  తిరుగుబాటు సి.హెచ్. నారాయణరావు, శాంతకుమారిపి.పుల్లయ్య 1950  బీదలపాట్లు చిత్తూరు నాగయ్య, లలితకె.రామనాథ్ 1951  ఆడ జన్మ సి.హెచ్. నారాయణరావు, బి.ఎస్.సరోజజి.ఆర్. రావు 1951  చంద్రవంక కాంచన్, కనకం 1951  పెళ్లికూతురు ఎన్.ఎస్.కృష్ణన్, లలితఎన్.ఎస్.కృష్ణన్ 1952  కాంచన కె.ఆర్.రామస్వామి, లలిత ఎస్.ఎం.శ్రీరాములు 1952  ధర్మ దేవత శాంతకుమారి, రేలంగి వెంకట్రామయ్య పి.పుల్లయ్య 1952  సింగారి టి.ఆర్.రామచంద్రన్, లలిత, రాగిణి  1953  అమ్మలక్కలు ఎన్.టి.రామారావు, లలిత డి.యోగానంద్ 1953  ఒక తల్లి పిల్లలు టి.ఎస్.దొరైరాజు, లలిత ఎ.ఎన్.ఎ.స్వామి 1953  ప్రపంచం చిత్తూరు నాగయ్య, జి.వరలక్ష్మి ఎస్.ఎల్.రామచంద్రన్ 1954  అమర సందేశం అమర్‌నాథ్, శ్రీరంజని ఆదుర్తి సుబ్బారావు 1955  అంతా ఇంతే శివాజీ గణేషన్, లలిత, రాగిణి ఆర్.ఎం.కృష్ణస్వామి 1955  విజయగౌరి ఎన్.టి.రామారావు, లలిత, రాగిణి డి.యోగానంద్ 1956  అమరజీవి శివాజీ గణేషన్, సావిత్రి టి.ప్రకాశరావు 1956  సాహస వీరుడు ఎం.జి.రామచంద్రన్, పి.భానుమతిడి.యోగానంద్ 1958  వీరప్రతాప్ శివాజీ గణేశన్ టి.ప్రకాశరావు 1959  గొప్పింటి అమ్మాయి శివాజీ గణేశన్, రాజసులోచన  1959  వీరపాండ్య కట్టబ్రహ్మన శివాజీ గణేశన్, ఎస్.వరలక్ష్మి బి.ఆర్.పంతులు 1960  దేసింగురాజు కథ ఎం.జి.రామచంద్రన్, పి.భానుమతి పి.ఆర్.రఘునాథ్ 1961  అనుమానం శివాజీ గణేశన్ కృష్ణన్ - పంజు 1961  కత్తిపట్టిన రైతు ఎం.జి. రామచంద్రన్ ఎ.ఎస్.ఎ.స్వామి 1961  కన్యకా పరమేశ్వరీ మహత్మ్యం శివాజీ గణేశన్ ఎ.ఎస్.ఎ.స్వామి 1961  మాయా మశ్చీంద్రనిరూపా రాయ్ బాబూభాయ్ మిస్త్రీ 1962  ఏకైక వీరుడు ఎం.జి.రామచంద్రన్, అంజలీదేవి నటేశన్ 1962  స్త్రీ జీవితం శివాజీ గణేశన్, రాగిణి ఆర్.ఎస్.మణి 1963  రాణీ సంయుక్త ఎం.జి.రామచంద్రన్, రాగిణి డి.యోగానంద్ 1966  మోహినీ భస్మాసుర ఎస్వీ.రంగారావు, కాంతారావు బి.ఎ.సుబ్బారావు 1967  ముద్దు పాప శివాజీ గణేశన్ కె.ఎస్.గోపాలకృష్ణ 1967  వసంత సేన అక్కినేని నాగేశ్వరరావు బి.ఎస్.రంగా 1968  విజయకోట వీరుడు జెమినీ గణేశన్, వైజయంతిమాల ఎస్.ఎస్.వాసన్ 1969  రాజ్యకాంక్ష జెమినీ గణేశన్, రాగిణి జి.విశ్వనాథం

మూలాలు

బయటి లింకులు
 

వర్గం:1932 జననాలు
వర్గం:భారతీయ సినిమా నటీమణులు
వర్గం:తెలుగు సినిమా నటీమణులు
వర్గం:హిందీ సినిమా నటీమణులు
వర్గం:తమిళ సినిమా నటీమణులు
వర్గం:మలయాళ సినిమా నటీమణులు
వర్గం:కన్నడ సినిమా నటీమణులు
వర్గం:కేరళ సినిమా నటీమణులు
వర్గం:భరతనాట్య కళాకారులు
వర్గం:2006 మరణాలు
వర్గం:కళైమామణి పురస్కార గ్రహీతలు